钦定古今图书集成/明伦汇编/闺媛典/第086卷 > 吕远四妻胡氏
## 钦定古今图书集成/明伦汇编/闺媛典/第086卷 > 吕远四妻胡氏

按《建昌县志》：胡氏，名梅贞，吕远四妻。归三载，夫亡，乃
还侍母。闻左兵掠污妇女，方食投箸。亡何，兵南去，越
两日复返，大索山谷。梅贞被执，则矫指绖冠曰：“我新
孀，愿随将军。但夫遗百金，可惜为他人有。”兵挟氏往，
就藏金处，过泉塘堤，氏从马上跃入塘。兵恚，下石塘
内，已又向塘三叩头而去。